Document ID: 32007D0019

32007D0019
L 007/38
JURNALUL OFÍCIAL AL UNIUNII EUROPENE
DECIZIA COMISIEI
din 22 decembrie 2006
de aprobare a planurilor de intervenție pentru combaterea pestei porcine clasice în conformitate cu Directiva 2001/89/CE a Consiliului
[notificată cu numărul C(2006) 6858]
(Text cu relevanță pentru SEE)
(2007/19/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Bulgaria și a României, în special articolul 4 alineatul (3),
având în vedere Actul de aderare a Republicii Bulgaria și a României, în special articolul 56,
având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 22 alineatul (3) al doilea paragraf și articolul 29 alineatul (3) al treilea paragraf,
întrucât:
(1)
Directiva 2001/89/CE stabilește măsurile minime de combatere care trebuie aplicate în cazul apariției unui focar de pestă porcină clasică și anumite măsuri preventive menite să sensibilizeze și să pregătească mai bine autoritățile competente și mediile agricole în ceea ce privește această boală. În conformitate cu această directivă, planurile de intervenție ale statelor membre pentru combaterea pestei porcine clasice trebuie aprobate de Comisie.
(2)
Decizia 2004/431/CE a Comisiei din 29 aprilie 2004 de aprobare a planurilor de urgență pentru combaterea pestei porcine clasice (2) a aprobat ulterior planurile de urgență prezentate de Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia. Lista acestor state membre este inclusă în anexa la decizia menționată.
(3)
Aderarea Bulgariei și a României este prevăzută la 1 ianuarie 2007. În consecință, Bulgaria și România și-au prezentat planurile de intervenție pentru combaterea pestei porcine clasice spre aprobarea Comisiei.
(4)
Aceste planuri de intervenție, modificate de Bulgaria și România în urma sugestiilor formulate în cursul evaluării acestora, îndeplinesc criteriile stabilite prin Directiva 2001/89/CE și permit, sub rezerva actualizării periodice și a aplicării eficiente, atingerea obiectivelor prevăzute de directiva menționată. În consecință, ar trebui să se aprobe planurile menționate.
(5)
Din motive de claritate a legislației comunitare, este necesar să se abroge Decizia 2004/431/CE și să se înlocuiască cu prezenta decizie.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Se aprobă planurile de intervenție pentru combaterea pestei porcine clasice prezentate de Bulgaria Comisiei la 7 noiembrie 2006.
Articolul 2
Se aprobă planurile de intervenție pentru combaterea pestei porcine clasice prezentate de România Comisiei la 9 noiembrie 2006.
Articolul 3
Anexa la prezenta decizie cuprinde lista statelor membre ale căror planuri de intervenție pentru combaterea pestei porcine clasice, stabilite în conformitate cu Directiva 2001/89/CE, au fost aprobate.
Articolul 4
Decizia 2004/431/CE se abrogă.
Articolul 5
Prezenta decizie se aplică sub rezerva intrării în vigoare și de la data intrării în vigoare a Tratatului de aderare a Bulgariei și a României.
Articolul 6
Prezenta decizie se adresează statelor membre.
Adoptată la Bruxelles, 22 decembrie 2006.

Labels: 18
6